Fingrene deles i grunnfalanger, midtfalanger og endefalanger. Grunnfalangene danner ledd med metacarpalknoklene og midtfalangene. Midtfalangene danner ledd med grunn- og endefalangene, mens endefalangene danner ledd bare med midtfalangene. Ytterst og anteriort på endefalangene er det en plateformet fortykkelse. Leddene mellom grunnfalangene og midtfalangene er hengselledd. Det samme gjelder for leddene mellom midtfalangene og endefalangene.